નોંધનીય છેકે, વિપક્ષ કોંગ્રેસ તરફથી કોઇ ઉમેદવારી કરવામાં નહીં આવતા વસાવા બિનહરિફ અધ્યક્ષ બની રહ્યાં છે. તેઓ આજે વિધાનભસામાં અધ્યક્ષપદ માટે ફોર્મ ભરશે. વિધાનસભાના અધ્યક્ષ પદ માટે પોતાના નામની પસંદગી થયા બાદ વસાવાએ પત્રકારો સાથે વાતચીતમાં જણાવ્યું હતું કે ભાજપે અને ગુજરાત સરકારે એક આધિવાસી ધારાસભ્યને બીજીવાર અધ્યક્ષ તરીકેનું સ્થાન આપીને રાજ્યના 90 લાખ જેટલા આદિવાસીઓનું ગૌરવ વધાર્યું છે અને આ ગૌરવ જળવાઇ રહે તે રીતે વિધાનસભાનું સંચાલન કરવાના પ્રયાસો કરીશ. તેમણે વધુમાં કહ્યું કે, ભાજપના એક સૈનિક અને કાર્યકર્તા તરીકે ભાજપ તથા સરકાર મને જે કામગીરી સોંપશે તે જવાબદારી સ્વીકારવી એ મારી ફરજ બને છે.